
	Республика Молдова

Муниципальный совет СТРЭШЕНЬ


                                                                                                           Proiect                                                                                                                                                   
DECIZIE  nr.
din        septembrie  2026     
Cu privire la prelungirea 
termenului de arendă 

În temeiul art. 1280 alin. (2), art. 1291, art. 1292 alin.(1) și art. 1308 alin. (3) al Codului Civil nr. 1107/2002, art. 9 al Codului Funciar nr. 22/2024, art. 9 din Legea privind administrarea și deetatizarea proprietății publice nr. 121/2007, art. 14 al. (2) din Legea privind administrația publică locală nr. 436/2006, examinând cererea privind prelungirea termenului de arendă a terenului proprietate publică prezentată de către S.R.L. ”HAIDUCUL – BOȚAN”, cu sediul în r-nul Strășeni, sat. Cojușna, str. Nicolae Zinevici nr. 18 și rapoartele de evaluare a terenurilor întocmite de către S.C. ”Geomar Grup” S.R.L., avînd în vedere avizele comisiilor consultative de specialitate, Consiliul municipal DECIDE:    
1. Se prelungeşte S.R.L. ”HAIDUCUL – BOȚAN” termenul de arendă a terenurilor proprietate publică a UAT municipiul Străşeni nr. cadastrale 8001103008 cu suprafaţa de 0,4784 ha, 8001103091 cu suprafața de 0,1876 ha și 8001103092 cu suprafața de 0,3340 ha, amplasate în mun. Strășeni, intravilan, pe un termen nou de 25 ani (pînă la data de 08 septembrie 2055), plata constituind __________ lei/anual, __________ lei/anual și __________ lei/anual, arendat conform contractului de arendă funciară nr. 215 din 08 septembrie 2005, cesionat prin contractul nr. 107 din 09 august 2023.    
2. Contractul de arendă funciară nr. 215 din 08 septembrie 2005 se completează cu pct. 21 cu următorul cuprins: 
”21 În cazul modificării condițiilor economice sau modificării legislației privind calculul cuantumului plății anuale de arendă, părțile vor semna acorduri – adiționale privind modificarea plății de arendă a terenurilor, întocmite în conformitate cu legislația în vigoare. 
Plata anuală pentru arenda terenurilor se stabilește în baza raportului de evaluare întocmit de un evaluator în conformitate cu Legea nr. 989/2002 cu privire la activitatea de evaluare sau compensată cu rata inflației pentru anii precedenți.

În caz contrar Proprietarul poate cere instanței de judecată modificarea plății prin hotărîre judecătorească în cazul în care condițiile economice fac ca neajustarea să fie inechitabilă.”    

3. Specialistul pentru reglementarea regimului funciar (dl D. Mînascurta) va perfecta acordul adiţional la contractul de arendă funciară şi va prezenta informaţia necesară serviciului pentru percepere fiscală a primăriei.  
4. În cazul refuzului semnării acordului adițional de către arendaș, în termen de 10 zile de la data comunicării, specialistul principal pentru reglementarea regimului funciar va prezenta Consiliului municipal Strășeni propuneri pentru anularea deciziei respective.    

5. Contabilul-şef al primăriei va asigura controlul achitării plăţii de arendă conform  termenelor prevăzute în contract.

6. Controlul executării prevederilor prezentei decizii se pune în seama primarului.
7. Prezenta decizie poate fi contestată cu cerere de chemare în judecată, depusă la Judecătoria Strășeni, sediul Central (mun. Strășeni, str. Ștefan cel Mare și Sfînt nr. 86), în termen de 30 zile de la comunicare, în corespundere cu prevederile Codului administrativ al Republicii Moldova. 

8. Prezenta decizie întră în vigoare la data includerii în Registrul de stat al actelor locale.     
Preşedinte al şedinţei                                                                                    
Secretar al Consiliului

